Title: En fælles forestillet nation
Description: En fælles forestillet nation er en nybrydende undersøgelse af, hvordan 1800-tallets danske landskabsmaleri bidrog til at skabe en fælles visuel nation og formede vores forståelse af Danmark som nation.00Som en af 1800-tallets væsentligste danske kunstgenrer kan landskabsmaleriet ikke alene fortælle om, hvordan Danmarks fysiske fremtoning engang tog sig ud og dermed minde os om, at det danske landskab er under konstant forvandling. Landskabsmaleriet kan også vise os, hvordan vores nation har været fremstillet gennem tiden.00Vi forbinder ofte det danske landskab med grønne bøge, kyststrækninger, bølgende kornmarker og monumenter fra ældre tider. Og det er ikke uden grund, for som kunstnere som Lundbye, Eckersberg, Købke og Skovgaard har vist os, er det et billede af nationen, der har en særlig genklang i 1800-tallets danske landskabsmaleri.00Gertrud Oelsner er uddannet mag.art. i kunsthistorie i 2001, og opnåede sin ph.d.-grad i 2017. I perioden 2000-2013 var hun ansat som museumsinspektør på Fuglsang Kunstmuseum. Siden november 2016 har hun været direktør for Den Hirschsprungske Samling. Hun står bl.a. bag udstillinger om kunstnere som Albert Gottschalk (2002), Johan Rohde (2006), P.C. Skovgaard (2010), Thorald Brendstrup (2012), Vilhelm Kyhn (2012) og Anton Melbye (2018) samt udstillinger om skystudier (2003), den danske vitalisme (2008) og det antropocæne i 1800-tallets danske landskabsmaleri (2018).0.
Subjects: Danish Landscape painting
Time periods: 19th century